Sýning á því nýjasta í norrænni samtímahönnun . Hönnunarteymið Adorno fékk til liðs við sig sýningarstjórar frá Danmörku , Svíþjóð , Noregi , Finnlandi og Íslandi sem leituðu uppi nýja hönnun í hverju landi fyrir sig . Sýningin var fyrst sett upp á Chart listamessunni í Kaupmannahöfn haustið 2018 , ferðaðist síðan til Lundúna og kemur nú til Íslands í tilefni HönnunarMars . Í huga margra er hugtakið „ norrænn “ orðið nokkurs konar samheiti yfir látlausan einfaldleika , augljóst notagildi og náttúruleg efni – en er sú merking orðsins enn í gildi ? Alþjóðlega hönnunarfyrirtækið Adorno kynnir tímamótasýningu á nútímahönnun frá Norðurlöndunum fimm , sem miðar að því að sýna sameiginlega eiginleika og andstæða þætti í samtímahönnun frá Noregi , Finnlandi , Svíþjóð , Danmörku og Íslandi . Verkefnið Now Nordic er þróað í samvinnu sýningarstjóra frá öllum löndunum fimm og mun sýna muni frá upprennandi og nafnkunnum hönnuðum sem vinna á mörkum listar , hönnunar og hannyrða . Það felur í sér bæði stafrænar og raunverulegar sýningar og því er ætlað að kynna þá fjölbreytni , vídd og þann metnað sem norræn hönnun býr yfir fyrir alþjóðlegum gestum – og kanna hvort það sem hefur einkennt norræna hönnun í aldanna rás sé enn til staðar í síbreytilegum heimi hnattrænnar sköpunar .